**Gudani zwinzhi ngaha ndindakhombo ya vhutshilo**

Ndindakhombo ya vhutshilo i ya vhalilisa kha zwiwo zwi shandukisaho vhutshilo u fana na u notha na vhuholefhali, ndozwo ya vhutshilo, u huvhala, na ndozwo ya mbuelo. Kale yovha i tshi ḓivhiwa sa ndindakhombo ya tshifhinga tshilapfu. Tsumbo dza mbekanyamaitele dza ndindakhombo dza vhutshilo dzi katela mbekanyamaitele dza mutakalo, tsireledzo ya vhutshilo na vhuholefhali.

|  |
| --- |
| **ṰHALUTSHEDZO** |
| **Ndi zwa ndeme uri khamphani yavho ya ndindakhombo i sumbedzise uri hani ṱhalutshedzo dza maipfi o ḓoweleaho na zwine a amba zwone.** |
| **Muḽaifa**  | Ndi muthu o nangiwaho kha mbekanyamaitele nga muṋe wa mbekanyamaitele, ane vhuelwa kha tshiwo tsha mbilo. |
| **Tshifhinga tsha u ḓihumbula** | Vha nga thutha mbekanyamaitele ya vhutshilo hu sa athu u fhela maḓuvha a 31 nga murahu ha u wana maṅwalo a mbekanyamaitele, fhedzi arali vha sa athu u ita mbilo. |
| **Tsireledzo** | Tsireledzo ndi u tsireledziwa hu ṋetshedzwaho nga khamphani ya ndindakhombo kha tshiwo tsha, sa tsumbo, u huvhala, kana ndozwo, tshinyalelo kha u tsweliwa ha thundu. Khamphani ya ndindakhombo i badela tshelede arali maṅwalwa a mulindwa a mbekanyamaitele a tshi amba zwa uri khombo yeneyo dza zwiwo dzo tsireledzwa. |
| **Mbekanyamaitele ya vhuholefhali** | Mbekanyamaitele ya ndindakhombo hune, ya badeleha dzi mbadelo dza phirimiamu, khamphani ya ndindakhombo ya tenda u badela mbuelo kha muṋe wa mbekanyamaitele a tshi holefhala. |
| **Khwaṱhisedzo** | Ndindakhombo ya khwaṱhisedzo ndi tshanduko kha mbekanyamaitele wa ndindakhombo yavho musi tshanduko kana nzudzanyululo kha tsireledzo yavho, kanzhi nga ṱanganyisa kana u ṱusiwa ha zwiṅwe zwithu. Khwaṱhisedzo i fanela u dzheniswa kha mbekanyamaitele yavho nga u to u ṅwalela. |
| **Zwi songo katelwaho na mikano** | Zwi songo katelwaho ndi zwitweṅwa zwo sumbedzwaho, ndozwo kana zwiwo zwine a zwo ngo tsireledzwa u ya nga mbekanyamaitele yavho. Mikano ndi khombo, zwifhango, zwiimo, kana thundu ine a i ngo tsireledzwa kha mbekanyamaitele yavho. |
| **Muṋetshedzi wa tshumelo dza zwa masheleni (FSP)** | Muthu kana khamphani ine yavha na thendelo ya u ṋetshedza ngeletshedzo na/kana u ṋetshedza tshumelo iṅwe na iṅwe ya vhuzhendedzi u yelana na u fhambana ha zwibveledzwa zwa masheleni, hu tshi katelwa zwibveledzwa zwa vhubindudzi na mbekanyamaitele a ndindakhombo. Ḽaisentse ya FSP ya muthu kana khamphani i ṱalutshedza zwavhuḓi zwauri ndi zwibveledzwa zwifhio na tshumelo dzine dzo tendelwa u eletshedza khazwo kana u rengisa. |
| **Maḓuvha a tshilidzi** | Arali phirimiamu dzi songo badelwa nga ḓuvha ḽa u fhedzisela hu fanela u vha na tshifhinga tsha tshilidzi tsha maḓuvha a 15 phanḓa ha musi mbekanyamaitele i tshi fheliswa. Khamphani dza ndindakhombo dzi nga vha fha tshifhinga tshilapfu, kanzhi maḓuvha a 30. Ndi zwa ndeme kha vhaṋe vha mbekanyamaitele u vhala na u pfesesa maga na milayo ya konṱiraka. |
| **Vhuḓifhinduleli** | Kha ndindakhombo, zwipiḓa zwoṱhe – khamphani, zhendedzi na mulindwa vha fanela u swikelela ṱhoḓea nkene uri konṱiraka i vhe i kha ḓishuma. khamphani dza ndindakhombo dzi fanela u vhona uri zhendedzi na vharengi vha pfesesa zwibveledzwa zwine zwa khou rengiswa, kuḓurele, na zwine a zwi tsireledzwa kha mbekanyamaitele. Mazhendedzi vho tea u pfesesa ṱhoḓea dza vharengi na u ṋetshedza zwibveledzwa zwine zwa swikelela ṱhoḓea idzo. Vha nga ṋetshedza vharengi mafhungo a ndeme nga ha sekithara ya ndindakhombo nahone vha fanela u dzula vha tshi ḓivha zwibvelelaho kha nḓowetshumo u itela u gudisa vharengi musi zwo tea. Vharengi vha fanela u dzumbulula mafhungo oṱhe o fanelaho na u badela phirimiamu dzoṱhe. |
| **Mbuelo dza Mbekanyamaitele**  | Mbuelo dzine muthu u na thendelo ubva kha konṱiraka ya mbekanyamaitele ya ndindakhombo ya vhutshilo. |
| **Muṋe wa Mbekanyamaitele** | Muthu a re na pfanelo ya ṱanganedza mbuelo dza mbekanyamaitele nga fhasi ha mbekanyamaitele ya ndindakhombo yeneyo. |
| **Phirimiamu** | Tshelede ine ya badeliwa kha mulindakhombo nga u ṱoḓa mbuelo dza ndindakhombo idzi dzo buliwaho kha mbekanyamaitele. Phirimiamu i badeliwa nga zwifhinga zwo pfaniwaho ngazwo, hu nga vha ṅwedzi nga ṅwedzi kana ṅwaha nga ṅwaha. |
| **Muimeli** | Muthu muṅwe na muṅwe ane a ṋetshedza tshumelo dza masheleni kha murengi, kha kana o imela muṋetshedzi wa tshumelo dza zwa masheleni a re mulayoni (FSP). |
| **Khombo** | Khonadzeo ya uri tshiwo tshikene tshi nga bvelela kha tshifhinga tsha mbekanyamaitele yavho. |
| **Vhuholefhali ho fhelelaho** | Khamphani dziṅwe dza ndindakhombo dzi ṱalutshedza vhuholefhali ho fhelelaho sa vhulwadze kana u vhaisala hune ha sia muthu a songo tsha fanela u shuma kha mushumo wawe wa zwino. Mbekanyamaitele dziṅwe dzi ṱalutshedza zwauri hu fanela u vha vho linganela kha lushaka luṅwe na luṅwe lwa mushumo. Vha khwaṱhisedze na khamphani yavho ya ndindakhombo izwi zwi amba mini nga ‘vhuholefhali ho fhelelaho’. |
| **Ndindakhombo** | Tshibveledzwa tsha ndindakhombo ya vhutshilo ine ya ṋetshedza tsireledzo ya masheleni kha tshiwo tshihulwane tshine a tshi ngo dzudzanyiwa u fana na malwadze a shushaho, vhuholefhali, u fhungudziwa mushumoni kana lufu. |
| **Bonasi ya u fulufhedzea** | Ṱhanganyelo yo engedziwaho kha akhaunthu ya mbekanyamaitele ya muṋe wa mbekanyamaitele nga murahu tshifhinga tsho vheiwaho sa izwi zwo ṱalutshedziwa kha konṱiraka ya mbekanyamaitele. Ndivho hu u ṱuṱuwedza/ u vhueliwa ha vhaṋe vha mbekanyamaiteleu vhulunga mbekanyamaitele dzavho, na u khwinisa phimo ya u vhulunga nga mulindakhombo wa vhutshilo. Zwi anzela u vhaleliwa sa tshipiḓa tsha masheleni a ndaulo kana phesenthe ya ndeme ya mbekanyamaitele. |
| **Mbekanyamaitele yo tiwaho** | Pulane ya mbulungo ire na mbuelo u katelwaho une wo itelwa uvha u tshi badela musi vha tshi khou tshila, hu si kha vhaḽaifa vhavho nga murahu ha musi vho lovha. |
| **Mbadelo dza gwama nga khathihi** | Vhunzhi ha masheleni o ḓalaho a ya badelwa kha muṋe wa mbekanyamaitele kana vhaḽaifa vhavho nga mbadelo nthihi. |

**Zwire nga ngomu**

1. Mathomo

2. Tshaka dza zwibveledzwa zwa ndindakhombo ya vhutshilo (tshifhinga tshilapfu)

3. Pfanelo na vhuḓifhinduleli ha vharengi

4. Mbudziso dzine dza anzela u vhudziswa

Vhukwamani ha ndeme

**1. Mathomo**

Nyimele dzi shandukisaho vhutshilo u fana na lufu, vhuholefhali na u notha zwo tsireledzwa nga ndindakhombo ya vhutshilo (kale ya tshi ḓivhiwa sa ndindakhombo ya tshifhinga tshilapfu). Ndindakhombo ya vhutshilo i ṋetshedza tsireledzo ya masheleni kha vhaunḓiwa vhavho na u thusa muṱa nga u badela bondo kana mbadelo dza rennde, u badelela tshikolo, u badelela lufu kana tshikolodo tshi re hone musi vha sa tsha vha hone kana u holefhala nahone vha sa koni u wana muhlo.

Afurika Tshipembe ina nḓowetshumo khulwane ya ndindakhombo havhuḓi kha ḽifhasi nahone ḽi nga rengisa zwibveledzwa zwa ndindakhombo u swikelela ṱhoḓea dzavho na tshelede ine vha vha nayo. Naho zworalo, nga nṱhani ha vhukhathi ha u fulufhela uri ndindakhombo ya vhutshilo iya ḓura, vhathu vhanzhi a vha na ndindakhombo.

Ndindakhombo ya vhutshilo i nga vhafha vhone na muṱa wavho mulalo muhumbuloni. Arali vha si na, mutsiko u swikela tshifhinga u mahaḓani a tshilikadzi kana muṱa na vhadzulapo, une wa fanela u ṱhogomela vhana vha zwisiwana.

Vhathu vhaṅwe vha tenda uri ndindakhombo ya vhutshilo iya ḓura vha tama u renga ndindakhombo ya mbulungo. Naho zworalo, ndindakhombo ya vhutshilo nga vhuḓalo a i ḓuri musi u tshi vhambedzwa na ndindakhombo ya mbulungo, nahone u nga vha ṋetshedza mbuelo dza masheleni nga phirimiamu i linganaho.

**Zwiitisi zwavhuḓi zwa u renga ndindakhombo ya vhutshilo**

* **Thuso ya zwa masheleni**: Arali muṱa wavho wo fulufhela kha muholo wavho kha u tshila, kana arali muholo wavho u tshi thusa muṱa wavho u ṱhogomela zwine wa tshilisa zwone.
* **Siya ndaka**: Vha vhone uri vhafuniwa vhavho vho ṱhogomelwa nga masheleni nga katela vhana na mufarisi wavho sa vhaḽaifa kha mbekanyamaitele ya ndindakhombo ya vhutshilo.
* **Badela mbulungo**: Mbulungo dzi nga ḓura. Arali mbekanyamaitele yavho ya zwa vhutshilo ina tsireledzo ya zwenezwo ya mbuelo ya zwa lufu kha muṱa wavho i nga badela mbulungo vha tshi khou shumisa tshelede iyi.
* **Badela zwikolodo**: Ndindakhombo yavho ya vhutshilo i nga shumiswa u badela zwikolodo zwi re hone u fana na khadzimiso ya goloi, khadzimiso ya nnḓu na khadzimiso ya vhuṋe. izwi zwi amba uri muṱa wavho u nga si konḓelwe nga mbandelo dzo u engedzedzwa na tshikolodo.

**Zwithu zwi fanelaho u dzhielwa ṱhohoni:**

* **Thomani ni kha ḓivha muṱuku**: musi vha muṱuku na u tshila zwavhuḓi, phirimiamu ya ndindakhombo yavho ya zwa vhutshilo i ḓo vha i fhasi.
* **Mutakalo wavho**: Arali vha na phurofaili i sa takadziho nga ha khombo – ndi uri, arali vho khwaṱha nga maanḓa kana vha na tshiimo tsha vhulwadze ha kale vha na ho, vha nga badela phirimiamu ya nṱha u fhira muthu a tshilaho zwavhuḓi. khamphani dziṅwe dza ndindakhombo dzi ḓo vha humbela uri vha ṱoliwe phanḓa ha musi vha tshi vhaṋetshedza ndindakhombo ya vhutshilo. Arali vha hana uya u ṱhaṱhuvhiwa muvhilini, izwi zwi ḓo vha tshiitisi tsha u wana ndindakhombo.
* **U daha**: Vhadahi vha nga badela phirimiamu ya nṱha u fhira vhathu vha sa dahiho. Vhunzhi ha khamaphani dza ndindakhombo dzi ḓo fhungudza phirimiamu yavho arali vha litsha u daha.
* **Phurofesheni yavho**: Arali vha mushumi wa u dzima mulilo kana u shuma kha nḓowetshumo ya mugodini, vha nga badela phirimiamu ya nṱha sa izwi dziṅwe khamphani dza ndindakhombo dzi badelisa tshelede nnzhi arali vha na mushumo wa khombo ya nṱha.
* **Matshilele**: Dzimbandelo dzi dzulela u vha nṱha arali vha tshi dzhenelela kha mishumo ya khombo dzire nṱha u fana na ‘skydiving’ kana u tamba mutamba wa khombo. Arali vha sa ḓivhadzi mafhungo nga vhuḓalo, khamphani yavho ya ndindakhombo i nga hana u badela musi vha tshi ita mbilo.

Arali vha malwa, u thoma muṱa, kana u thoma bindu, ndindakhombo ya vhutshilo i vha tshipiḓa tsha ndeme ya pulane ya tshelede ḽi pfeseseaho. I ṋetshedza vhuḓigeḓi vha tshi ḓivha uri hu ḓo vha na tshelede ya tsireledza vhone na/kana vhafuniwa vhavho arali tshiṅwe tsha nga bvelela kha vhone.

**2. Tshaka dza zwibveledzwa zwa ndindakhombo ya vhutshilo (ya tshifhinga tshilapfu)**

Nga nṱhani ha uri muthu muṅwe na muṅwe na muṱa i fana nga yone ine, vha na dzhenele o fhambanaho kha ndindakhombo ya vhutshilo. Ndi ngazwo, hu na tshaka dzo fhambanaho dza zwibveledzwa zwa ndindakhombo ya vhutshilo. Ndindakhombo ya vhutshilo a hu tou vha lufu, fhedzi ngaha zwivhangi zwiṅwe zwine zwa nga vha thivhela vhone kha u ḓiṱhogomela kana vhaunḓiwa vhawe, u fana na vhuholefhali kana u fhungudziwa mushumoni.

**Tsireledzo ya vhutshilo**

Sa muṋe wa mbekanyamaitele a ndindakhombo ya vhutshilo, vha ḓo badela phirimiamu dza ṅwedzi nga ṅwedzi kha khamphani ya ndindakhombo ya vhutshilo kha tshifhinga tshikene. Nga u ita izwo, khamphani i vha fulufhedzisa u vhaṋetshedza mbuelo dza mbekanyamaitele (sa tsumbo tshelede nga gwama nga khathihi) kha vhone, muṋe wa mbekanyamaitele kana vhaḽaifa vhe vha vha khetha, arali kana musi zwiṅwe zwi tshi bvelela, u fana na lufu kana vhuholefhali.

Muthu kana vhutshilo ho tsireledziwa fhasi ha mbekanyamaitele i vhidziwa **tsireledzo ya vhutshilo** na, arali khamphani ya ndindakhombo ya tenda khayo, mbekanyamaitele nthihi i nga tsireledza u fhira tsireledzo nthihi ya zwa vhutshilo. Hu na tshaka dzo fhambanaho dza mbekanyamaitele a vhutshilo, sa izwi vha tshi ḓo zwi vhona afha fhasi:

|  |  |
| --- | --- |
| **Tsireledzo ya lufu** | Tsireledzo ya lufu ndi tshivhumbeo tsha *tsireledzo ya khombo* tshine tsha vha na ndivho nthihi a u ṋetshedza muṋe wa mbekanyamaitele kana muḽaifa wawe nga mbuelo dza mbekanyamaitele arali mulindwa wa vhutshilo a lovha. Tsireledzo ya lufu lo bvelelaho a lu na zwipiḓa zwa vhubindudzi kana ndeme ya tshelede. Izwi zwi amba uri arali mbekanyamaitele ya fheliswa nga zwiitisi zwikene, na hu si na mbuelo yo vhaliwaho, muṋe wa mbekanyamaitele ha nga vhuelwi nga u ṱanganedza mbadelo dzawe dziṅwe na dziṅwe kana tshelede iṅwe u bva kha khamphani ya ndindakhombo. |
| **Ndindakhombo ya vhutshilo hoṱhe: vhutshilo hoṱhe** | Tsireledzo yoṱhe ya vhutshilo nga nḓowelo ndi ndindakhombo ya vhutshilo, ine ya tsireledza vhona kha khombo dza lufu nahone zwo khwaṱhisedzwa u vha hone fhedzi arali vha bvelaphanḓa na u badela phirimiamu dzavho. Tshipiḓa tsha phirimiamu kanzhi tsho livhiswa kha mbulungo kana kha akhaunthu ya vhubindudzi, ine ya vhatendelela u fhaṱa ndeme ya tshelede uya nga tshimbila ha zwifhinga. Vha nga swikelela tshipiḓa mbulungo/vhubindudzi tsha mbekanyamaitele yavho nga kha *khadzimiso ya mbekanyamaitele* kana nga u *ṋetshedza mbekanyamaitele yavho*. U ṋetshedza mbekanyamaitele zwi amba u i phumula na u dzhia ndeme ya tshelede ye ya khuvhanganywa ṱhukhu na tshelede iṅwe na iṅwe na tshinyalelo dziṅwe. Nga dzi tshanduko dzi tshibvelela kha matshilo a vhathu, vha nga dzhia tsheo ya uri a vha tsha ṱoḓa mbekanyamaitele kana a vha tsha kona u i swikelela. Ndi zwa ndeme u ḓivha uri hu na zwiḓangamurahu kha u swikelela mbuelo dza vhubindudzi/mbulungo khuvhanganywa fhasi ha zwiimo hezwi:* u lifha ya khadzimiso ya mbekanyamaitele i ḓo vha na nzwalelo, zwine zwa amba uri arali vho hadzima tshelede vha ḓo i badela ina nzwalelo.
* Ndeme ya ṋetshedzo ya mbekanyamaitele zwi nga amba uri vha fanela u badela mbadelo dza u litsha nahone vha nga xeletshelwa pfanelo iṅwe na iṅwe ya mbilo mbuelo uya phanḓa nga fhasi ha mbekanyamaitele.

Ndindakhombo ya vhutshilo hoṱhe yo fanela muthu ane a ṱoḓa u sia ṱhanganyelo yo tiwaho ya tshelede nga murahu ha lufu, kha ndivho nkene. |
| **Ndindakhombo ya vhutshilo hoṱhe: vhutshilo nyangaredzi** | Tsireledzo ya vhutshilo nyangaredzi kanzhi i shanduka u fhira ndindakhombo ya vhutshilo hoṱhe nahone i ṋetshedza nḓila dziṅwe. Vha ṱhogomele uri: * vha nga fhungudza mbuelo dzavho dza lufu uri vha wane mbadelo yo ḓalaho ya tshelede
* vha nga badela phirimiamu nga tshifhinga tshiṅwe na tshiṅwe nga ṱhanganyelo ya tshelede iṅwe na iṅwe
* nga nḓowelo, musi vha tshi dzhia khadzimiso ya mbekanyamaitele nga fhasi ha mbekanyamaitele ya vhutshilo nyangaredzi, ṱhanganyelo yo hadzimiwaho a i nga vhi na nzwalelo, ngeno vha tshi khou badela nzwalelo kha khadzimiso ya mbekanyamaitele nga fhasi ha ndindakhombo ya vhutshilo hoṱhe
* ndindakhombo ya vhutshilo hoṱhe kanzhi i khwaṱhisedza phimo ya nzwalelo kha tshipiḓa tsha vhubindudzi havho hu ḓo aluwa, ngeno hu sa dzuleli u vha tsheo ya ḓuvha kha mbekanyamaitele ya vhutshilo nyangaredzi
* dzimbadelo kana masheleni a nga fhambana
 |
| **Ndindakhombo ya tshifhinga** | Ndindakhombo ya tshifhinga ṋetshedza tsireledzo ya vhutshilo lwa tshifhinga tsho tiwaho, sa tsumbo musi u tshi badela khadzimiso ya nnḓu. Hafhu i ḓivhiwa sa ndindakhombo yo tiwaho. Ndindakhombo i fhela fhedzi nga murahu ha tshifhinga tsho tendiwaho khatsho na, hu sa sedziwi arali kana mbilo yo itiwa, a vha nga wani mbadelo dziṅwe na dziṅwe murahu musi ndindakhombo itshi swika magumoni. Nga u angaredza, ndindakhombo ya tshifhinga ndi iṅwe ya ndindakhombo ya vhutshilo i sa ḓuriho. Ndindakhombo ya vhutshilo a i na ndeme ya tshelede kana tshipiḓa tsha tshelede nahone a i na ndeme ya u swika magumoni. |
| **Mbekanyamaitele yo tiwaho** | Mbekanyamaitele yo tiwaho ndi nzudzanyo dza u vhulunga une wo katelwa na mbuelo ya lufu. Vha badela mbadelo dza ṅwedzi nga ṅwedzi kha tshifhinga tsho tiwaho, nahone mafheloni vha badelwa gwama ḽavho ḽoṱhe. Yo itelwa u vha badela musi vha tshi khou tshila u fhirisa kha vhane vha vha unḓa nga murahu ha lufu. Vha nga dovha vha vhulunga gwama ḽavho kha ndindakhombo ya mbadelo nthihi. Mbuelo ya lufu i thoma u shumiswa arali vha nga lovha tshifhinga tsha u badela phoḽisi yavho tshi sa athu u swika. Ndeme ya u fhelelisa ya mbekanyamaitele yo tiwaho i fanela u engedzedziwa lupfalaho musi mbekanyamaitele i tsini na u swika kha datumu ya mafheloni (mafheleloni a tshifhinga). |

**Ndindakhombo ya lufu**

Ndindakhombo ya lufu i ṋetshedza mbuelo dza u badela tshinyalelo dza mbulungo ya lufu. Zwi bva kha ndindakhombo ye vha khetha, mbuelo dzi kha tshivhumbeo tsha tshelede tshi badelwaho tshinyalelo dza lufu kana muṋetshedzi wa tshumelo. Sa muṋe wa mbekanyamaitele, vha nga khetha uri mbuelo dzi nga phaḓaladzwa hani.

**Tsireledzo kha vhuholefhali**

U xeletshelwa nga u shumisa zwanḓa kana milenzhe yavho, kana vha lwala vhulwadze vhu sa fholi, zwine zwa nga vha kombetshedza u litsha mushumo. Ndivho ya ndindakhombo ya vhuholefhali nd u ṋetshedza vhone mbuelo dza mbekanyamaitele (nga nḓowelo tshelede) u thusa vhone u badela tshinyalelo dzavho kana u thivha u ḽaṱetshelwa nga muholo arali vha holefhala. Ndindakhombo ya vhuholefhali kanzhi i ṱanganyiswa kha ndindakhombo ya vhutshilo hafhu i nga rengwa fhedzi i yoṱhe. Hu na tshaka mbili dza ndindakhombo ya vhuholefhali:

|  |  |
| --- | --- |
| **Mbuelo ya vhuholefhali ya masheleni** | Masheleni kana gwama nga khathihi a ndindakhombo ya vhuholefhali i badelaho gwama nga khathihi arali tshiwo tsho lindwaho tsha nga bvelela tsha vhanga vhuholefhali havho. Vha ḓo badelwa fhedzi arali vho bvisa vhuṱanzi ha uri vhuholefhali ndi ha tshoṱhe.  |
| **Ndindakhombo ya u tsireledza muholo kana ndindakhombo ya vhuholefhali vhu dovhololaho misi yoṱhe** | Ndindakhombo iyi i tsireledza muholo wa ṅwedzi muṅwe na muṅwe kana nga zwifhinga zwiṅwe zwo tendeliwaho arali vha nga vha muholefhali. Ṱhanganyelo ya i nga engedziwa nga ṅwaha, uya nga mbekanyamaitele. Arali vho holefhala lwa tshoṱhe kana lwa tshifhinganyana, mbadelo dzi imelela tshipiḓa tsha muholo wavho u swika vha tshi fhola kana u lovha, kana musi mbekanyamaitele i tshi fhedza tshifhinga tshayo - tshenetsho tshine tsha ḓa u thoma. |

**Anyuwithi ya nyawelo**

Anyuwithi ya nyawelo ndi pulane ya u vhulunga ya tshifhinga tshilapfu ine ya badela musi miṅwaha yavho ya nyawelo yo swika. Uya nga anyuwithi ye vha khetha, vha nga swikelela mbulungelo dzavho musi vha tshi swikiswa 55 ya miṅwaha kana nga murahu ha nyawelo yavho. Vha nga visa u swika kha nthihi-kararu ha ndeme ya mbulungelo yavho nga kheshe. Mbulungelo yo salaho i fanela u bindudziwahafhu uri i vhafhe muholo wa ṅwedzi nga ṅwedzi kha nyawelo yavho.

**Anyuwithi ya kutshilele**

Anyuwithi ya kutshilele ndi tshibveledzwa tsha vhubindudzi tshine tsha badela vhone muholo ṅwedzi nga ṅwedzi nga murahu ha phensheni. Sa muraḓo wa tshikwama tsha phensheni, tshikwama tsha mbetshelwa, tshikwama tsha mbulungo kana tshikwama anyuwithi ya nyawelo, vha fanela u shumisa vhuṱuku ha huvhili-kararu ha tshelede yavho kha u renga anyuwithi kha u notha. Tshelede yavho i ḓo bindudziwa nahone ndeme ya vhubindudzi i ḓo engedzea vha ḓo kona u ta ṱhanganyelo ya tshelede i badelwaho khavho ṅwedzi nga ṅwedzi. Musi vha tshi lovha, vhaḽaifa vhavho vha nga:

* u visa ṱhanganyelo ya gwama nga khathihi kha lufu lwavho
* londota anyuwithi kha madzina avho, u shandukisa nḓila ine muholo wa badelwa u swikelela ṱhoḓea dza vhubindudzi haho
* u ṱumbula tshelede na u pfukisa baḽantsi ya anyuwithi ya kutshilele madzinani avho

**Anyuwithi dzo khwaṱhisedzwaho**

Anyuwithi dzo khwaṱhisedzwaho ndi zwibveledzwa zwa ndindakhombo ine vha i renga ubva kha khamphani ya ndindakhombo. Khamphani ya ndindakhombo i khwaṱhisedza u vha badela phensheni ṅwedzi nga ṅwedzi vhutshilo havho hoṱhe. Izwi zwi vhalinda kha u tshila tshifhinga tshilapfu u fhira he zwa lavhelelwa kana u fhira hune tshelede yavho ya lalama ngaho. Muholo wavho u bva kha anyuwithi yo khwaṱhisedzwaho a i yi nga ndeme ya vhubindudzi havho.

Vha wana phensheni iyi uya nga musi vha tshi khou tshila, fhedzi tshelede yavho i lovha navho nahone a hu na tshelede i fhirelaho kha vhaḽaifa vhavho, naho vha lovha zwi songo lavhelelwa. Konṱiraka dziṅwe a dzi kateli tshifhinga tsho khwaṱhisedzwaho, hune mufarisi wavho a wana mbuelo.

**Vha ṱhogomele:** zwibveledzwa zwa ndindakhombo ya vhutshilo i fanela u rengwa ubva kha khamphani dza ndindakhombo ya vhutshilo yo ḽaisentsiwaho. Khamphani dza ndindakhombo ya vhutshilo dzo fhiwa ḽaisentse nga vha Prudential Authority (PA) uya nga Mulayo wa Ndindakhombo wa vhu 18 wa 2017. Mulayo uyu, na Mulayo wa Ndindakhombo ya Tshifhinga Tshilapfu (wa vhu 58 wa 1998) une wa langulwa nga FSCA, u ṱalutshedza hani khamphani dza ndindakhombo dza vhutshilo dza fanela u tshimbidza ngayo mabindu avho. Vhaṋetshedzi vha tshumelo dza masheleni (dzi-FSP) vha ṋetshedzaho ngeletshedzo ya zwa masheleni na/kana tshumelo dza vhuzhendedzi musi vha tshi rengisa mbekanyamaitele vha fanela u vha vho tendelwa nga FSCA u ita ngauralo.

**3. Pfanelo dza vharengi na vhuḓifhinduleli**

Vha na pfanelo musi vha tshi renga zwibveledzwa zwa masheleni, fhedzi hafhu vha na vhuḓifhinduleli – a vha nga hwesi muṋetshedzi wa tshumelo vhuḓifhinduleli kha masiandoitwa oṱhe.

**Pfanelo dzavho:**

|  |
| --- |
| * Mbekanyamaitele ndi konṱiraka ya mulayo ine ya vhofha ine ya fha pfanelo vhone arali ha nga vha na khombo, u huvhala, lufu kana zwiṅwe zwa vha ita ndindakhombo khazwo.
 |
| * Vha na pfanelo ya u badelwa tshelede ye vhalindwa khazwo, fhedzi vha tshi swikelela maga na milayo yoṱhe ya mbekanyamaitele.
 |
| * Vha na pfanelo ya u ḓiwanela mbekanyamaitele ya ndindakhombo ine ya fusha ṱhoḓea dzavho na mugaganyagwama wavho.
 |
| * Musi vha sa athu u saina ḽiṅwalo ḽa mbekanyamaitele, vha nga ṱuwa nayo hayani u khwaṱhisedza uri vha a pfesesa zwi re ngomu. Vha na pfanelo ya uri vha ṱalutshedzwe konṱiraka iyo nga luambo lu pfalaho lune lwo leluwa u pfesesea.
 |
| * Vha nga phumula mbekanyamaitele yavho nga u fha khamphani ya ndindakhombo tshifhinga tsha u ḓivhadza nga u tou ṅwalela (nga nḓowelo hu vha ṅwedzi), sa izwi zwo ṅwalwa kha ḽiṅwalo ḽa mbekanyamaitele.
 |
| * Vha na pfanelo ya tshifhinga tsha u ḓihumbula. Izwi zwi amba uri vha nga shandukisa muhumbulo na u phumula mbekanyamaitele ya vhutshilo hu sa athu u fhela maḓuvha a 31 nga murahu ha u wana maṅwalo a mbekanyamaitele o fanelaho. phanḓa ha musi vha tshi phumula, vha fanela u ḓivhadza khamphani ya ndindakhombo nga u tou ṅwalela sa lutamo lwavho u ita ngauralo. Khamphani ya ndindakhombo i fanela u tevhedza khumbelo yavho na u shumisa tshifhinga tsha u ḓihumbula hu sa athu fhela maḓuvha a 31 nga murahu vho wana khumbelo yavho. Vha ḓo tendelwa u wana murahu phirimiamu ya u thoma, uya nga khamphani ya ndindakhombo i tshi ṱusa tshelede idzo u badelela tshinyalelo. Arali mbekanyamaitele a i nga phumulwi nga zwivhangi zwiṅwevho, izwi zwi fanela u buliwa khavho vha sa athu u saina ḽiṅwalo ḽa mbekanyamaitele.
 |
| * Hu na maḓuvha a 15 a u pfela vhuṱungu kha u badela u lenga phirimiamu dza ṅwedzi nga ṅwedzi. Arali phirimiamu i songo badelwa nga ḓuvha ḽo vheiwaho, khamphani ya ndindakhombo i fanela u vha ḓivhadza u sa badela vhukati ha maḓuvha a 15 nga murahu ḓuvha ḽa mbadelo ḽo fhira. Arali phirimiamu i songo badelwa nga ḓuvha ḽa vhu 16, a vho ngo tsha ṱsireledzwa.
 |
| * Vha humbele muimeleli wa khamphani ya ndindakhombo u vha fha zwidodombedzwa zwa vhukwani na u wanulusa uri ndi nnyi ane vha nga mukwama arali vha tshi khou ṱoḓa u ita mbilo kana arali vha na mbilaelo.
 |

**Vhuḓifhinduleli havho:**

|  |
| --- |
| * Vha khwaṱhisedze u badela phirimiamu na u tevhedza maga na milayo, yo ṅwaliwaho kha ḽiṅwalo ḽa mbekanyamaitele.
 |
| * Vha khwaṱhisedze uri vha pfesesa tshiṅwe na tshiṅwe kha zwi re ngomu ha ḽiṅwalo ḽa mbekanyamaitele na zwoṱhe nga ha tshibveledzwa tsha ndindakhombo.
 |
| * Vha ḓiḓivhadze – khamphani ya ndindakhombo i ḓo ṱoḓa nomboro ya ID na aḓirese, khathihi na zwidodombedzwa zwa vhathu vhaṅwe vhane vha takalela u vha dzhenisa kha ndindakhombo.
 |
| * Vhaṋetshedze mafhungo o fanelaho. khamphani ya ndindakhombo a i nga koni u vha itela ndindakhombo zwavhuḓi nga nṱha ha musi vhaṋetshedza mafhungo o fhelelaho a ngoho.
 |
| * Vha khwaṱhisedze uri mbadelo dza ṅwedzi nga ṅwedzi dza ndindakhombo dzi ḓo vha vhugai na u vhona uri vha ḓo kona u badela phanḓa ha musi vha tshi saina maṅwalo maṅwe na maṅwe!
 |

**Vhuḓifhinduleli ha khamphani ya ndindakhombo**

|  |
| --- |
| Khamphani ya ndindakhombo i ḓovha na vhuḓifhinduleli ha khombo ine vha ḓo ṱangana nayo arali vho tsireledzwa zwi tshi bvelela, fhedzi arali vho badela phirimiamu yavho. |
| Khamphani ya ndindakhombo i ḓo ṱalutshedza mbekanyamaitele nga vhuḓalo na u fhindula mbudziso dziṅwe na dziṅwe dzine vha ḓo vha vhanadzo. |
| Khamphani ya ndindakhombo i ḓo badela arali ha nga vha na lufu, vhuholefhali na ndozwo ya muholo, uya ngauri vho tsireledzwa kha zwifhio.  |
| Khamphani ya ndindakhombo i ḓo vha na mazhendedzi a re na ndalukano vhane vha nga vha thusa u ita tsheo yavhuḓi nga ha uri ndi tshibveledzwa tshifhio tsha ndindakhombo tshine vha nga tshi renga. |
| Khamphani ya ndindakhombo i fanela u vha yo tendelwa zwavhuḓi nga (**PA**) phanḓa ha musi vha tshi rengisela vhone tshibveledzwa tshiṅwe na tshiṅwe tsha ndindakhombo. |

**4. Mbudziso dzine dza dzulela u vhudziswa**

**Q: Naa ndi a ṱhoga ndindakhombo ya vhutshilo?**

A: Arali vha tshi ṱoḓa u ṋetshedza vhaḽaifa vhavho tsireledzo ya masheleni (ṅwana wavho, mufarisi, mubebi, n.z.) kana u badela zwikolodo zwavho musi vha tshi lovha, vhuholefhali, vha ṱoḓa ndindakhombo ya vhutshilo.

**Q: Ndi ḓo zwi ḓivhisa hani uri ndi khou shuma khamphani ya ndindakhombo ya vhutshilo yo tendelwa na muṋetshedzi wa tshumelo dza zwa masheleni (FSP) o tendelwaho?**

A: khamphani dza ndindakhombo ya vhutshilo dzi re na ḽaisentse nga Prudential Authority (PA) uya nga Mulayo wa Ndindakhombo (wa vhu 18 wa 2017). Mulayo uyu, na Mulayo wa Ndindakhombo ya Tshifhinga Tshilapfu (wa vhu 58 wa 1998) une wa langulwa nga FSCA, u ṱalutshedza hani khamphani dza ndindakhombo dza vhutshilo dza fanela u tshimbidza ngayo mabindu avho. Kha vhakwamane na PA kana FSCA u wana mutevhe wa khamphani dza ndindakhombo dzi re mulayoni na u khwaṱhisisa uri khamphani ya ndindakhombo yavho ina ḽaisentse. Dzi FSP dzoṱhe na vhaimeleli vha fanela u vha vho tendelwa nga FSCA u vha vha tshi khou rengisela vhone zwibveledzwa zwa masheleni kana u vhaṋetshedza ngeletshedzo ya zwa masheleni. Vha na pfanelo ya vhu vhona ḽaisentse yavho phanḓa ha musi vha saina konṱiraka ya ndindakhombo.

**Q: Naa ndi ṱoḓa ndindakhombo ya vhutshilo ya vhugai?**

A: Ṱhanganyelo ya ndindakhombo ya vhutshilo ine vha ṱoḓa zwi ḓo ya nga tshiimo tshavho na zwiitisi zwa u renga mbekanyamaitele. Vhakwamane na FSP muṅwe na muṅwe o tendelwaho kana mueletshedzi wa masheleni u wana mafhungo na ngeletshedzo kha izwi. Arali vha wana ngeletshedzo, kha vha humbele uri mueletshedzi wa masheleni a vha ṋee vhuṱanzi ha uri u na ndalukano dza u vha eletshedza kha lushaka ulwu lwa tshibveledzwa tsha masheleni, na u wana zwidodombedzwa zwo fhelelaho nga ha dzimbadelo, luafhulelo kana u vhueliwa hune vha hu wana musi vha tshi renga tshibveledzwa tsha masheleni. Vha ḓiṱoḓele na u vhambedza zwibveledzwa zwa masheleni na zwiṅwe zwibveledzwa zwine zwa nga swikelela ṱhoḓea dzavho dza masheleni. Vha khwaṱhisedze uri vha vhambedza mitengo, na ndindakhombo ine vha khou ṋetshedziwa yone.

**Q: Ndi fanela u ita ndingo dza zwa dzilafho?**

A: izwi zwi ya nga khamphani ya ndindakhombo na zwibveledzwa zwa ndindakhombo. Phambano ya khamphani dza ndindakhombo dzi na ṱhoḓea dzifhambanaho u yelana na izwi. Kha zwiimo zwiṅwe, ḓivhazwakale yavho ya Dzilafho i ḓo ta tshivhalo tsha ndingo dzine vha fanela u ita.

**Q: Naa khamphani ya ndindakhombo i nga nkhanela u mpha mbekanyamaitele?**

A: Ee. Khamphani ya ndindakhombo i nga khetha u vha ṋea mbekanyamaitele. Naho, hu na maitele ane a fanela u tevhedzwa sa izwi hu na zwi sapfesesei zwa mulayo. Khamphani ya ndindakhombo i nga hana na ndindakhombo, sa tsumbo, arali vha hana u ṱoliwa he hapfi vhaṱoliwe hone. Nga u shumisa maitele ane apfi vhutiki ha khamphani ya ndindakhombo i ḓo laula arali vho fanela ndindakhombo na uri phirimiamu yavho i ḓo vha vhugai. Arali vha wanulusa uri vha na HIV, a vha nga vha haneli ndindakhombo, fhedzi vhea phirimiamu yavho i lingane na khombo ine ya vha hone.

**Q: Ndi nga dzumba zwiṅwe zwa zwidodombedzwa, sa tsumbo uri a thi dahi fola u itela u badela mbadelo dza fhasi?**

A: A si muhumbulo wavhuḓi u ṋetshedza zwidodombedzwa zwi si zwa vhukuma nga ha vhone vhaṋe sa izwi khamphani ya ndindakhombo i tshi ḓo hana mbilo yavho. U isa phanḓa, ndi u sa fulufhedzea nahone izwi zwi ḓo vha u ṋetshedza mafhungo a mazwifhi. Khamphani ya ndindakhombo i fanela u vha na mafhungo a re ngoho ngaha vhone vha kone khetha arali vha tshi nga ṋea ndindakhombo na u ta mutengo wa ndindakhombo yavho. Phirimiamu ine vha ḓo i badela uya nga phurofaili yavho ya khombo. Zwiitisi zwine zwa kwama phurofaili yavho ya khombo i katela miṅwaha yavho, mbeu, mutakalo, mushumo (arali zwi na khombo) na kutshilele (arali zwi tshi katela nḓowelo ya khombo).

**Q: Ndi mini zwi songo katelwaho kha mbekanyamaitele?**

A: U sa katelwa ndi mbuelo dzine a dzo ngo katelwa kha mbekanyamaitele ya ndindakhombo. Khamphani ya ndindakhombo kana zhendedzi ḽavho u fanela u ṋetshedza vhone zwidodombedzwa zwoṱhe zwa ndeme zwa maga na milayo phanḓa ha musi vha tshi saina ḽiṅwalo ḽa mbekanyamaitele.

**Q: Thendelo ya phirimiamu “waiver of premium” zwi amba mini?**

A: Mbekanyamaitele dza ndindakhombo ya vhutshilo dzi ṋea muthu a re na phoḽisi u nga engedza mbadelo dza thendelo ya u sa badela kha mbekanyamaitele. Izwi zwi amba arali vha nga vha muholefhali wa tshoṱhe nahone vha sa tsha wana muholo, khamphani ya ndindakhombo i ḓo tendela mbadelo dza phirimiamu dzi tshi ima u lingana tshifhinga tshenetsho.

**Q: Vhathu vho ṅwaliswaho vha a kona u ita mbilo dza ndindakhombo ya vhutshilo arali muthu o ṅwaliswaho a tou ḓivhulaha?**

A: izwi zwi ya nga khamphani ya ndindakhombo na milayo ya konṱiraka ya ndindakhombo. Khamphani dza ndindakhombo dzi anzela u amba kanzhi uri kha mbekanyamaitele dzine muṋe wa mbekanyamaitele ha nga iti mbilo ya mbuelo hune muthu o ṅwaliswaho a nga ḓivhulaha kha miṅwaha mivhili ya u thoma u bva ḓuvha ḽe a dzhia phoḽisi ngaḽo.

**5. Kuitele kwa u ita mbilaelo kha khamphani ya ndindakhombo.**

Khamphani dza ndindakhombo ya vhutshilo dzo bveledza maitele a nga ngomu a u tandulula phambano, vha na nḓila dzine vha dzitevhelela arali vhone vha songo fushea nga tshibveledzwa tsha masheleni tshavho kana tshumelo:

* Vha ḓivhadze khamphani ya ndindakhombo kana FSP o tendelwaho kha mbilaelo yavho nga u tou ṅwala.
* Arali thaidzo yavho i songo tandululwa nga u fushea havho na nga tshifhinga tshipfalaho, vha nga isa mafhungo aya nga **mahala** kha Mupfumedzanyi wa Ndindakhombo ya Tshifhinga tshilapfu kana kha Mupfumedzanyi wa Vhaṋetshedzi wa Tshumelo dza Masheleni (FAIS Ombud).
* Arali mbilaelo yavho itshi yelana na khonadzeo ya u pfuka Mulayo wa Ndindakhombo ya Tshifhinga tshilapfu, vha fanela u kwamana na FSCA. Arali mbilaelo itshi yelana na khonadzeo ya u pfuka Mulayo wa Ndindakhombo, vha fanela u kwamana na PA. Arali miṅwe ya Milayo iyi yo pfukiwa, Mupfumedzanyi a nga livhisa mbilaelo yavho kha FSCA kana PA.

**Vhukwamani ha u shumisea**

U wana mafhungo nga vhuḓalo, kana arali vha na mbudziso u yelana na ndindakhombo ya vhutshilo kana vha tshi takalela u vhiga vhuḓifari hu si mulayoni kana u farwa hu si havhuḓi zwi tshi yelana na ndindakhombo ya vhutshilo, vhakwame tshithihi tsha hezwi tevhelaho:

**Ndaulo ya Vhuḓifari ha Sekithara ya zwa Masheleni (Financial Sector Conduct Authority) (FSCA)**

U sedza uri muṋetshedzi wa tshumelo dza zwa masheleni kana mueletshedzi wa zwa masheleni o tendelwa u vha rengisela zwibveledzwa zwa masheleni na tshumelo, na zwibveledzwa zwine vha nga rengiselwa zwone, vha nga kwamana na FSCA.

|  |  |
| --- | --- |
| FSCA switchboard |  012 428 8000 |
| Senthara ya Luṱingo |  0800 20 3722 (FSCA) |
| Nomboro ya fekisi |  012 346 6941 |
| aḓirese ya imeiḽi |  info@fsca.co.za/ enquiries@fsca.co.za/ complaints@fsca.co.za |
| Aḓirese ya poswo |  P.O. Box 35655, Menlo Park, Pretoria, 0102 |
| Aḓirese ya fhethu |  Riverwalk Office Park, Block B, 41 Matroosberg Road, Ashlea Gardens, Pretoria, South Africa 0081 |
| Webusaiti |  [www.fsca.co.za](http://www.fsca.co.za) |

U wana mafhungo nga vhuḓalo a pfunzo ya masheleni kha vharengi kha vhakwame FSCA’s kha Muhasho wa Pfunzo dza zwa Vharengi.

|  |  |
| --- | --- |
| Imeiḽi |  CED.Consumer@fsca.co.za  |
| Webusaiti |  [www.fscamymoney.co.za](http://www.fscamymoney.co.za) |

**Prudential Authority (PA)**

U wana arali khamphani ya ndindakhombo ina thendelo ya u ita bindu, kha vha kwamane na PA.

|  |  |
| --- | --- |
| Luṱingo |  012 313 3911 0861 12 SARB (0861 12 7272) |
| Fekisi |  012 313 3197/012 313 3929 |
| Imeiḽi |  PA-Info@resbank.co.za |
| Aḓirese ya poswo |  P.O. Box 8432, Pretoria 0001 |
| Aḓirese ya fhethu |  South African Reserve Bank, 370 Helen Joseph Street, Pretoria 0002 |
| Webusaiti |  [www.resbank.co.za](http://www.resbank.co.za) |

**Mupfumedzanyi wa Ndindakhombo ya Tshifhinga tshilapfu** (**Ombudsman for Long-term Insurance)**

U ita mbilaelo dza ndindakhombo ya vhutshilo, kha vha kwamane na Mupfumedzanyi wa Ndindakhombo ya Tshifhinga tshilapfu. Vha humbelwa u ḓivha uri mulindakhombo u fanela u fhiwa tshifhinga tsha u tandulula thaidzo kana mbilaelo phanḓa ha musi i tshi i si wa kha Mupfumedzanyi.

|  |  |
| --- | --- |
| Luṱingo | 021 657 5000 |
| Sharecall | 0860 103 236 |
| Fekisi | 021 674 0951 |
| Imeiḽi | info@ombud.co.za  |
| Aḓirese ya poswo | Private Bag X45, Claremont, Cape Town 7700 |
| Aḓirese ya fhethu | Third Floor, Sunclare Building, 21 Dreyer Street, Claremont, Cape Town 7700 |
| Webusaiti | [www.ombud.co.za](http://www.ombud.co.za) |

Vha nga dovha vha kwamana na **fhethu ha vhukwamani tsha vhukati u ita mbilaelo dzi yelanaho na ndindakhombo** arali vha si na ngoho uri vha nga kwamana na mupfumedzanyi mufhio wa ndindakhombo.

|  |  |
| --- | --- |
| Sharecall |  0860 103 236 and 0860 726 890 |
| Thelefekisi |  086 589 0696 |
| Imeiḽi |  info@insuranceombudsman.co.za |
| Webusaiti |  [www.insuranceombudsman.co.za](http://www.insuranceombudsman.co.za) |

**Mupfumedzanyi wa Vhaṋetshedzi vha Tshumelo ya zwa Masheleni** (**Ombud for Financial Services Providers) (FAIS Ombud)**

Kha mbilaelo dzi tshimbilelanaho na vhaeletshedzi vha masheleni na vhaṋetshedzi vha zwibveledzwa zwa masheleni kha vha kwamane na FAIS Ombud.

|  |  |
| --- | --- |
| Luṱingo | 012 762 5000 |
| Sharecall | 086 066 3274 |
| Fekisi | 011 348 3447 |
| Imeiḽi | info@faisombud.co.za |
| Mbilaelo nga ha tshumelo yashu | hestie@faisombud.co.za  |
| Mbudziso nga ha tshiimo tsha mbilaelo | enquiries@faisombud.co.za  |
| Aḓirese ya poswo | P.O. Box 74571, Lynnwood Ridge 0040 |
| Aḓirese ya fhethu | Kasteel Park Office Park, Orange Building, 2nd Floor,546 Jochemus Street, Erasmus Kloof, Pretoria, 0048 |
| Webusaiti | [www.faisombud.co.za](https://faisombud.co.za/)  |

© 2020 FSCA

**KHANEDZO (DISCLAIMER)**

*Mafhungo haya a wanaleaho kha tshibugwana itshi tsha mafhungo o ṋetshedzwaho nga Ndaulo ya Vhuḓifari ha Sekithara ya zwa Masheleni (FSCA) ndivho hu ya u wana mafhungo fhedzi. Mafhungo haya ha iti tsivhudzo ya mulayo, ya phurofeshinaḽa, kana ya zwa masheleni. Arali ndondolo iṅwe na iṅwe wo itiwa nga khwaṱhisedza zwa uri izwi zwi re ngomu zwi na ndeme a zwi na vhukhakhi, FSCA a yi ṋetshedzi pfufhedziso, u ḓivhofha kana waranthihi nga nḓila iyi nahone a i ṱanganedzi mulandu u fhio na u fhio wa mulayo na vhuḓifhinduleli ha zwi re nga ngomu kana ngoho ya mafhungo o ṋetshedzwaho, kana tshinyalelo iṅwe na iṅwe kana ndozwo yo vhangwaho u bva kha vhuṱumanyi ho livhaho na hu songo livhaho zwi tshi yelana na u fulufhela ha u shumiswa a mafhungo ayo. Nga nnḓa ha musi zwo bulwa nga iṅwe nḓila, nzivhanyedziso ya mafhungo oṱhe a langwa nga FSCA. A hu na tshipiḓa tsha tshibugwana hetshi tsha mafhungo tshine tsha nga gandiswa nahone kana u pfukiselwa kana u shumiswa nahone kana u itwa uri tshi wanalea nga nḓila ya iṅwe na iṅwe kana kha midia muṅwe na muṅwe nga nnḓa ha musi hu na thendelo yo tou ṅwaliwa u thoma yo wanwaho u bva kha Ofisini ya Khoro Khulwane ya Ndaulo ya Vhuḓifari ha Sekithara ya zwa Masheleni.*